Samarqand shahrida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 20 aprel kuni soat 01.00larda uch noma’lum shaxslar Go‘ro‘g‘li ko‘chasida 1984 y.t. F.A.ni kuch ishlatish yo‘li bilan qo‘rqitib, “Samsung” mobil telefonini olib ketganlar. Ko‘rilgan choralar natijasida ushbu jinoyatni Samarqand tumani Qo‘shtamg‘ali mahallasida yashovchi, 1993 y.t. S.N., Go‘ro‘g‘li ko‘chasida yashovchi, 1989 y.t. G.A. va Paxtachi tumani Bog‘bon qishlog‘ida yashovchi, 1998 y.t. M.K. sodir etganliklari aniqlanib ushlanganlar.